РЕПУБЛИКА СРПСКА
 ОПШТИНА ФОЧА
**НАЧЕЛНИК ОПШТИНЕ
 Ф О Ч А**

Број: 02-014-299/18
Датум: 06.09.2018. год.

На основу члана члана 63 . Статута Општине Фоча („Службени гласник Општине Фоча“, број 08/17), члана 2. Правилник о утврђивању критеријума за расподјелу средстава за подршку пронаталитетној политици општине Фоча („Службени гласник Општине Фоча“, број 04/17),Oдлуке о усвајању буџета Општине Фоча за 2018. годину (Службени гласник Општине Фоча“, број 15/17 ), Начелник Општине Фоча расписује

**Ј А В Н И КОНКУРС**
за додјелу једнократне новчане помоћи за финансирање једне процедуре
асистиране репродукције (вантјелесне оплодње)

I Начелник општине Фоча расписује јавни конкурс за додјелу једнократне новчане помоћи за финасирање једне процедуре асистиране репродукције (вантјелесне оплодње).

II Право на додјелу једнократне новчане помоћи могу остварити породице које, у вези са планирањем породице, немају право на процедуру асистиране репродукције на терет средстава обавезног здравственог осигурања, а испуњавају следеће услове:

 - да имају пријављено пребивалиште на подручју општине Фоча,

* да су имали двије неуспјеле процедуре асистиране репродукције (вантјелесне оплодње) признате од Фонда здравственог осигурања Републике Српске.

III Уз захтјев за додјелу једнократне новчане помоћи подносилац је дужан доставити сљедећу документацију:

* фотокопију личне карте,
* медицинску документацију којом доказује претходне покушаје асистиране репродукције,
* предрачун трошкова асистиране репродукције,
* фотокопија жиро – рачуна клинике.

Предност при добијању једнократне помоћи имаће жене старије животне доби.

IV Рок за подношење захтјева је 30 дана од дана објављивања.

Неблаговремени и непотпуни захтјеви неће се узети у разматрање.

Захтјеви са потребном документацијом могу се доставити непосредно на писарницу Општинске управе, Општине Фоча или поштом на адресу: Општина Фоча, Ул. Kраља Петра 1, са назнаком за ЈАВНИ КОНКУРС за додјелу једнократне новчане помоћи за финасирање једне процедуре асистиране репродукције (вантјелесне оплодње).

Овај конкурс ће бити објављен у службеном гласнику Општине Фоча, сајту Општине Фоча, Радио Фочи и на огласној табли Општине Фоча.

 **НАЧЕЛНИК ОПШТИНЕ**

Радисав Машић